Diari Oficial de la Generalitat Valenciana


Sumari del DOGV 4610, del 17-10-2003 (2003/10160)

RESOLUCIÓ de 6 d'octubre de 2003, de la direcció general de Personal Docent de la conselleria de Cultura, Educació i Esport, per la que es fixen les plantilles en els instituts i seccions d'Educació Secundària, a efectes d'adscripció i reubicació del professorat.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4610

Data del DOGV
:   17-10-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/10611


Data del document
:   06-10-2003

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * personal docent
    * ensenyament secundari
    * qualificació del personal
    * personal

RESOLUCIÓ de 6 d'octubre de 2003, de la direcció general de Personal Docent de la conselleria de Cultura, Educació i Esport, per la que es fixen les plantilles en els instituts i seccions d'Educació Secundària, a efectes d'adscripció i reubicació del professorat. [2003/X10833]
  
L'Acord entre la Conselleria de Cultura, Educació i Esport i les organitzacions sindicals d'ensenyança sobre dotació de plantilles i condicions de treball del professorat dels Instituts i Seccions d'Educació Secundària per a l'aplicació de la LOGSE de 25 de maig de 1999, establix els criteris per a la determinació de la plantilla estable dels centres de secundària a fi de dotar-los de recursos humans suficients que garantisquen la qualitat i millora de l'ensenyança i possibiliten l'atenció a la diversitat de l'alumnat.
  
Per la seua banda, en la Mesa Sectorial de 19 de desembre de 2001 es van acordar els criteris per a l'elaboració de plantilles de professorat de Formació Professional Específica.
  
Així mateix, segons l'article 4 de l'apartat II de l'Acord de 25 de maig de 1999, l'assignació per especialitat de les plantilles modulars i la determinació de la plantilla estable tipus es realitzarà en el marc de la Mesa Sectorial. En este sentit, s'han fixat els criteris per a determinar la plantilla estable en els instituts i seccions de la Comunitat Valenciana segons Acord de la Mesa Sectorial d'Educació de 12 de juny de 2003 i els criteris per a l'elaboració de plantilles de Formació Professional Específica.
  
Tots els criteris mencionats s'han plasmat en una plantilla de cada centre que li correspon segons el seu perfil establit en el Mapa Escolar de la Conselleria de Cultura, Educació i Esport, aprovant-se totes elles en la Mesa Sectorial de 26 de juny de 2003.
  
Amb fonament en el Reial Decret 2.112/1998, de 2 d'octubre, l'Orde d'1 de juliol de 2002 de la Conselleria de Cultura i Educació, modificada en determinats articles per l'Orde de 26 de juny del 2003 i per la correcció d'errors a esta última publicada en el DOGV de 24 de juliol de 2003, es pretén adequar els recursos docents a les exigències de l'ordenació acadèmica i de la planificació educativa i fixar els criteris de recol·locació del professorat que es veja afectat per circumstàncies que impliquen l'amortització o modificació del lloc de treball que venien exercint, tal com arreplega el punt II.5 de l'Acord de 25 de maig de 1999.
  
La Disposició Addicional Segona de l'Orde d'1 de juliol de 2002, autoritza a la Direcció General de Personal Docent a publicar les plantilles d'adscripció i reubicació. En virtut d'això, resolc:
  
Primer
  
En els Instituts d'Educació Secundària i Seccions d'Educació Secundària, es determina la plantilla de llocs de treball de cada centre per especialitats, a efectes que puguen ser ocupats per funcionaris de carrera amb destí definitiu en el procés d'adscripció i reubicació, segons l'annex I.
  
Segon
  
La plantilla de cada centre contempla el total de llocs a ocupar per mitjà de destí definitiu, incloent els llocs que corresponen al Cos de Mestres. No obstant això, el procés d'adscripció i reubicació afecta només als Cossos de Catedràtics d'Ensenyances Secundàries, Professors d'Ensenyança Secundària i Professors Tècnics de Formació Professional, els codis d'especialitat del qual, arreplegats en la present resolució, estan compresos entre el 201 i 390.
  
La plantilla corresponent al Cos de Mestres té caràcter merament informatiu atés que per a la creació/supressió de llocs de treball i provisió de destins de les especialitats amb codis compresos entre 140 i 152 s'estarà al que anualment, dins de cada curs escolar, s'establisca per mitjà de les Ordes per què s'incrementen o reduïxen unitats i llocs de treball del primer cicle d'ESO en IES i en les convocatòries de concurs de trasllats i de provisió de destins a mestres sense destí definitiu. Amb el dit caràcter s'inclouen, així mateix, els llocs de treball de Psicologia i Pedagogia en SPES, amb codi número 298, corresponents a la plantilla dels Servicis Psicopedagògics Escolars.
  
Tercer
  
Els llocs de treball de l'especialitat d'Educació Física corresponents al Cos de Professors Tècnics d'Ensenyaments Mitjans, Grup B, a extingir, en els centres d'Educació Secundària, que s'inclouen en l'annex I, no son objecte d'adscripció per regir-se per la seua normativa pròpia i estar exclosos de l'àmbit d'aplicació de l'Orde d'1 de juliol de 2002.
  
Quart
  
Els funcionaris en situació de suprimit o pèrdua provisional de destí podran reubicar-se en llocs de centres el funcionament dels quals no estiga previst a l'inici del curs 2004/2005. Els dits centres vénen identificats amb l'observació de «Centre en Construcció».
  
Quint
  
En les Escoles d'Art i Superior de Disseny d'Alcoi i Orihuela, s'inclouen, en l'Annex 2, els llocs de treball que corresponen als Cossos de Professors de Secundària per tractar-se de Batxillerats de la modalitat artística.
  
Contra la present resolució, que esgota la via administrativa, els interessats podran interposar els següents recursos, sense perjuí de qualsevol altre que estimen procedent, en els terminis i davant els òrgans que a continuació s'indiquen:
  
a) Potestativament el recurs de reposició davant del director general de Personal Docent en el termini d'un mes a comptar des de l'endemà de la publicació, de conformitat amb el que preveu els articles 107, 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
b) O bé directament, el recurs contenciós administratiu, en el termini de dos mesos a comptar des de l'endemà de la publicació d'esta resolució, davant el Jutjat Contenciós Administratiu de València, d'acord amb el que preveu els articles 8.2, 14.2, 25.1 i 46.1 de la LRJCA (Llei 29/98, de 13 de juliol, reguladora de la Jurisdicció contenciosa administrativa.